Diari Oficial de la Generalitat Valenciana


Sumari del DOGV 6432, del 05-01-2011 (2010/14928)

ORDE 96/2010, de 21 de desembre, de la Conselleria d'Educació, per la qual es convoquen ajudes econòmiques destinades al manteniment dels gabinets psicopedagògics escolars dependents d'ajuntaments, mancomunitats de municipis i entitats locals menors de la Comunitat Valenciana per a l'exercici 2011.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6432

Data del DOGV
:   05-01-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/14924


Data del document
:   21-12-2010

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * ajuda pública

ORDE 96/2010, de 21 de desembre, de la Conselleria d'Educació, per la qual es convoquen ajudes econòmiques destinades al manteniment dels gabinets psicopedagògics escolars dependents d'ajuntaments, mancomunitats de municipis i entitats locals menors de la Comunitat Valenciana per a l'exercici 2011. [2010/14089]
En l'àmbit dels principis constitucionals de cooperació entre les distintes administracions públiques, que alhora apareixen dissenyats en distints articles de la Llei Orgànica d'Educació (BOE núm. 106, de 4 de maig de 2006) s'emmarca l'orde de convocatòria d'ajudes econòmiques destinades al manteniment dels gabinets psicopedagògics escolars de titularitat d'ajuntaments i mancomunitats.
El Decret 131/1994, de 5 de juliol, del Consell (DOGV, de 28 de juliol de 1994), en vigor en estos moments, va regular els servicis especialitzats d'orientació educativa, psicopedagògica i professional en el marc general de la reforma educativa, i va establir com a àmbit d'actuació el dels centres docents sostinguts amb fons públics de la Comunitat Valenciana que impartixen les ensenyances de règim general regulades per la Llei Orgànica 1/1990, de 3 d'octubre, d'Ordenació General del Sistema Educatiu i, en estos moments, la Llei Orgànica d'Educació. Així mateix, el mencionat decret reconeix la necessitat de garantir la complementarietat dels diversos recursos psicopedagògics escolars, entre els quals els gabinets psicopedagògics autoritzats municipals o mancomunats exercixen un paper de primer orde.
Per este motiu, de la mateixa manera que en anys anteriors, la Conselleria d'Educació, convoca ajudes destinades a donar un suport econòmic al funcionament dels gabinets psicopedagògics escolars de titularitat municipal, de conformitat amb el que establix el Decret Legislatiu de 26 de juny de 1991, del Govern Valencià, pel qual s'aprova el text refós de la Llei d'Hisenda Pública de la Generalitat Valenciana, i amb la Llei 38/2003, de 17 de novembre, General de Subvencions (BOE núm. 276, de 18 de novembre) i del Reglament General de Subvencions, aprovat per Reial Decret 887/2006, de 21 de juliol (BOE núm. 176, de 25 de juliol).
Per tot això, per raó de les atribucions que em conferix l'article 28 de la Llei 5/1983, de 30 de desembre, del Consell, i vista la proposta de la directora general d'Avaluació, Innovació i Qualitat Educativa i de la Formació Professional, de data 14 de desembre de 2010, i de conformitat amb esta,
ORDENE
Primer. Objecte
1. Els gabinets psicopedagògics escolars que depenen d'ajuntaments, mancomunitats de municipis i entitats locals menors contribuïxen a garantir el dret a l'orientació educativa i professional de l'alumnat matriculat en els centres docents no universitaris. L'orientació educativa i professional facilita la formació integral de l'alumnat perquè regule el seu propi aprenentatge. A més, els gabinets oferixen assessorament, col·laboració i suport tècnic especialitzat al professorat i a les famílies.
2. L'orientació educativa i professional requerix una planificació sistemàtica i la col·laboració de tots els membres de la comunitat educativa en els centres docents per a coordinar les accions orientadores i establir la cooperació amb distints servicis, institucions i administracions.
3. La Conselleria d'Educació, dins dels límits pressupostaris que s'aproven amb esta finalitat, concedirà ajudes dirigides al manteniment, en l'exercici 2011, dels gabinets psicopedagògics escolars, de titularitat d'ajuntaments o mancomunitats de municipis de la Comunitat Valenciana, sempre que el seu àmbit d'actuació es duga a terme en centres docents sostinguts amb fons públics.
Segon. Destinataris
Les ajudes a què fa referència la disposició anterior contribuiran al finançament parcial dels gastos corrents dels gabinets psicopedagògics escolars municipals, mancomunats o dependents d'entitats locals menors en l'exercici 2011.
Tercer. Finançament
1. Esta convocatòria d'ajudes s'enquadra en el marc de col·laboració entre el Ministeri d'Educació i la Generalitat per al desplegament de la Llei Orgànica d'Educació.
2. Els gastos derivats aniran a càrrec de l'aplicació pressupostària 23.68.095E.702 corresponent a l'aportació del Ministeri d'Educació i de l'aplicació pressupostària 05.22.68.389.99. de la Generalitat indicada en l'apartat següent.
3. Esta convocatòria d'ajudes es realitza pel procediment de tramitació anticipada d'expedients de gasto, previst en l'Orde de 26 de setembre de 1994, de la Conselleria d'Economia i Hisenda i en l'article 56 del Reial Decret 887/2006, de 21 de juliol, pel qual s'aprova el Reglament de la Llei 38/2003, General de Subvencions. El projecte de Llei de Pressupostos de la Generalitat, per a l'exercici 2011, conté la línia de subvenció T0071000 en el capítol IV, del servici 02, Secretaria Autonòmica d'Educació, centre gestor 03, Direcció General d'Avaluació, Innovació i Qualitat Educativa i de la Formació Professional, i programa 45.12.21.019.21, destinada a l'esmentada finalitat, per import d'1.800.000 euros. No obstant això, l'import global màxim de les ajudes quedarà condicionat a l'existència d'un crèdit adequat i suficient per a atendre-les en la Llei de Pressupostos de la Generalitat per a este exercici.
4. Una vegada aprovada i publicada l'esmentada llei de pressupostos, per orde de la Conselleria d'Educació, es farà pública la línia pressupostària concreta i l'import global màxim destinat a la concessió de les ajudes previstes en esta convocatòria.
Quart. Notificació a la Comissió Europea
Esta convocatòria, de conformitat amb l'article 3.4, del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques (DOCV núm. 5596, d'11 de setembre), està exempta de notificació a la Comissió Europea, per no ser-li d'aplicació l'article 107, apartat 1, del Tractat de Funcionament de la Unió Europea, en la mesura que no afecta els intercanvis comercials entre els estats membres.
Quint. Bases
S'aproven les bases per les quals es regix esta convocatòria, incloses com a annex I d'esta orde; el model d'instància, inclòs com annex II, i la resta d'annexos.
DISPOSICIONS FINALS
Primera
Delegar en la directora general d'Avaluació, Innovació i Qualitat Educativa i de la Formació Professional la facultat de concedir o denegar estes ajudes i perquè dicte les resolucions i instruccions necessàries per a l'execució d'esta orde; a més, se l'autoritza perquè dicte resolucions que modifiquen les resolucions anteriors, en cas de necessitat, de conformitat amb l'article 19, punt 4, de la Llei General de Subvencions, segons el qual «tota alteració de les condicions tingudes en compte per a la concessió de la subvenció i, en tot cas, l'obtenció concurrent d'altres aportacions fora dels casos permesos en la norma reguladora, podran donar lloc a la modificació de la resolució de concessió, en els termes establits en la normativa reguladora de la subvenció».
Així mateix, es delega en la directora general d'Avaluació, Innovació i Qualitat Educativa i de la Formació Professional la resolució dels expedients de reintegrament de la subvenció que siguen pertinents, i se l'autoritza per a l'ampliació dels terminis de presentació d'instàncies i justificacions, quan es considere aconsellable per a l'execució d'esta orde, d'acord amb l'article 49 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285, de 27 de novembre).
Segona
Esta orde produirà efectes l'endemà de ser publicada en el Diari Oficial de la Comunitat Valenciana.
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, este acte, que posa fi a la via administrativa, pot ser recorregut potestativament en reposició o bé es pot plantejar directament un recurs contenciós administratiu en els terminis i davant dels òrgans que s'indiquen a continuació:
a) El recurs de reposició ha d'interposar-se davant del conseller d'Educació, en el termini d'un mes a comptar de l'endemà de ser publicada.
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de ser publicada.
València, 21 de desembre de 2010
El conseller d'Educació,
ALEJANDRO FONT DE MORA TURÓN
ANNEX I
Bases de la convocatòria
Primera. Objecte de la subvenció
1. Les ajudes s'atorgaran en concepte de subvenció per a contribuir parcialment al manteniment dels gabinets psicopedagògics escolars autoritzats, de titularitat d'ajuntaments, mancomunitats de municipis i entitats locals menors.
2. Estos gabinets han de:
- Estar autoritzats i en funcionament, abans del dia 1 de novembre de 2010, d'acord amb l'Orde d'1 de març de 1990, de la Conselleria de Cultura, Educació i Ciència (DOGV núm. 1293, de 30 d'abril).
- Dur a terme les funcions establides en l'article 3 del Decret 131/1994, de 5 de juliol, del Consell, pel qual es regulen els servicis especialitzats d'orientació educativa, psicopedagògica i professional (DOGV núm. 2320, de 28 de juliol).
- Complir les instruccions i les directrius que puga establir la Conselleria d'Educació.
- Establir la coordinació necessària amb els servicis psicopedagògics escolars del sector.
Segona. Sol·licitants
1. Podran sol·licitar estes ajudes els ajuntaments, les mancomunitats de municipis o les entitats locals menors que gestionen o financen gabinets psicopedagògics escolars en l'àmbit de la Comunitat Valenciana, que estiguen autoritzats d'acord amb l'Orde d'1 de març de 1990, de la Conselleria de Cultura, Educació i Ciència abans mencionada.
2. No poden rebre cap subvenció per esta convocatòria els ajuntaments, les mancomunitats de municipis o les entitats locals menors que es troben en algun dels casos següents:
a) No haver iniciat l'activitat del gabinet psicopedagògic abans de l'1 de novembre de 2010.
b) No haver presentat la justificació d'este mateix tipus d'ajudes, en el cas d'haver resultat beneficiaris en la convocatòria de l'any anterior.
c) Disfrutar de finançament a càrrec de la Conselleria d'Educació per al gabinet psicopedagògic.
d) Quan la totalitat dels membres del gabinet psicopedagògic escolar no es trobe d'alta en el règim de Seguretat Social que els corresponga, d'acord amb la normativa aplicable, exceptuant el cas dels psicòlegs que, si exercixen l'activitat per compte propi, l'hagen iniciat abans del 10 de novembre de 1995, data d'entrada en vigor de la Llei 30/1995, de 8 de novembre, d'Ordenació i Supervisió de les Assegurances Privades.
Tercera. Formalització
1. Les sol·licituds es formalitzaran segons el model que s'adjunta, com a annex II, a esta convocatòria i aniran dirigides a la direcció territorial d'Educació corresponent. Estos models de sol·licitud estan a disposició dels interessats en la pàgina web .
2. Les instàncies, junt amb els annexos i la documentació, podran presentar-se en les corresponents direccions territorials d'Educació o per qualsevol dels mitjans establits en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285, de 27 de novembre).
En cas d'enviament per correu certificat, la presentació de la documentació en la corresponent oficina de Correus ha d'efectuar-se en un sobre obert, a fi que l'exemplar destinat a la Conselleria d'Educació siga segellat i datat abans de ser certificat, de conformitat amb l'article 31 del Reial Decret 1829/1999, de 3 de desembre, pel qual s'aprova el reglament que regula la prestació dels servicis postals (BOE núm. 313, de 31 de desembre).
3. El termini per a la presentació de les sol·licituds serà des de l'endemà de la publicació d'esta convocatòria en el Diari Oficial de la Comunitat Valenciana fins al 29 de gener de 2011. L'incompliment d'este termini determinarà l'exclusió de la convocatòria.
Quarta. Documentació
1. La sol·licitud ha d'anar acompanyada de la documentació següent:
a) Una certificació de l'acord del ple de la corporació o de l'acord de la comissió de govern en què s'incloga la sol·licitud d'ajuda que es pretén obtindre, el compromís de l'entitat local d'incloure una partida pressupostària per al manteniment del gabinet psicopedagògic escolar municipal o mancomunat en el pressupost de l'any 2011 i, a més, el compromís de la corporació local de complir totes les obligacions que es deriven de la recepció de la subvenció, en cas de resultar beneficiari.
b) En cas que la gestió del gabinet psicopedagògic es realitze a través d'organismes autònoms, empreses públiques o altres ens de dret públic dependents de l'entitat local, ha d'aportar una certificació de la secretaria de la corporació local on s'acredite la titularitat respecte d'aquells.
Així mateix, si la corporació local gestiona el gabinet a través d'alguna modalitat de gestió indirecta, esta ha de ser del 100%, i haurà d'aportar la documentació actualitzada que acredite la relació jurídica de la corporació local amb l'entitat que explota el gabinet psicopedagògic escolar municipal (contracte i plecs preparatoris d'este, conveni...). En este cas, l'ajuntament ha d'omplir l'annex II.a d'acord amb els ingressos i els gastos que figuren en el pressupost de l'entitat local per al funcionament del gabinet psicopedagògic escolar.
No obstant això, qualsevol fórmula de gestió indirecta ha d'estar autoritzada de conformitat amb l'administració local i ha de complir els requisits establits en l'article 29 de la Llei 38/2003, de 17 de novembre, General de Subvencions, publicada en el BOE núm. 276, de 18 de novembre de 2003.
c) Un pressupost previst d'ingressos i gastos per al funcionament del gabinet psicopedagògic escolar durant este exercici, segons el model que s'inclou com a annex II.a en esta orde.
d) Una certificació de la secretaria de l'entitat local en què conste la relació nominal de tots els membres adscrits al gabinet psicopedagògic escolar durant el curs 2010-2011, així com que la totalitat d'estos es troben d'alta en el règim de la Seguretat Social que els correspon, a excepció dels psicòlegs que, si exercixen l'activitat per compte propi, l'hagen iniciat amb anterioritat al 10 de novembre de 1995. Esta certificació es realitzarà segons el model que s'inclou com a annex II.b en esta orde.
Només es considerarà un membre del gabinet psicopedagògic escolar aquell que preste atenció psicopedagògica, logopèdica o socioeducativa als centres docents sostinguts amb fons públics. En este sentit, no serà matèria subvencionable la prestació de servicis característics d'un equip social de base o altres servicis de naturalesa clínica o administrativa. La inclusió d'assistents socials com a membres del gabinet psicopedagògic únicament serà admesa a jornada completa, quan estiguen integrats en l'equip multiprofessional que conforma el gabinet psicopedagògic escolar i duguen a terme tota la seua jornada laboral en relació amb l'estricta problemàtica escolar i educativa de la localitat; en cas contrari, s'ha d'especificar, si és el cas, la part proporcional de la jornada laboral total que els assistents socials dediquen a les tasques pròpies del gabinet psicopedagògic escolar.
e) Unes fitxes individualitzades de la dedicació horària de tots els membres del gabinet psicopedagògic escolar, segons el model que s'inclou com a annex II.c en esta orde.
f) Una fitxa de manteniment de tercers, segons el model que s'inclou com a annex III en esta orde. No serà necessària l'aportació d'este document quan les dades bancàries on es desitja rebre la subvenció ja consten en la Conselleria d'Educació per haver rebut subvencions en convocatòries anteriors.
2. Tots els documents que s'aporten han de ser originals o fotocòpies compulsades. Les compulses de les fotocòpies han de ser efectuades pel registre que remetrà la documentació, sempre que este registre pertanga a l'administració General de l'Estat o a qualsevol administració de les comunitats autònomes, o a la d'alguna de les entitats que integren l'administració local, si en este últim cas s'ha subscrit l'oportú conveni, d'acord amb els articles 38.4 apartats a) i b) i 38.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i amb l'article 6.3 del Decret 130/1998, de 8 de setembre, del Consell, de registre d'entrada i eixida de sol·licituds, escrits, comunicacions i documents de l'administració de la Generalitat (DOGV núm. 3339, de 28 de setembre de 1998).
Quinta. Tramitació per les direccions territorials d'Educació
1. En compliment de l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, si després de la recepció de la instància i la documentació adjunta s'observa que falten documents o dades essencials per a la resolució de l'expedient, la direcció territorial d'Educació corresponent els reclamarà, per correu certificat i amb un justificant de recepció, a l'entitat local sol·licitant i li concedirà un termini de 10 dies perquè puga esmenar la falta o adjuntar els documents preceptius, amb la indicació que, si no ho fa, es considerarà que ha desistit de la seua petició. En este cas, la direcció territorial d'Educació remetrà l'expedient, fent constar esta incidència, a la Direcció General d'Avaluació, Innovació i Qualitat Educativa i de la Formació Professional, la qual declararà l'esmentat desistiment en la resolució de la convocatòria a què fa referència la base octava d'esta orde.
2. Una vegada complets els expedients, la Inspecció Educativa emetrà un informe, ajustat al model, que serà remés per la Direcció General d'Avaluació, Innovació i Qualitat Educativa i de la Formació Professional, sobre els punts següents:
- Comprovació de les dades aportades per la institució sol·licitant en la instància respecte de:
· Activitats realitzades pel gabinet psicopedagògic escolar municipal o mancomunat per a dur a terme les funcions previstes en l'article 3 del Decret 131/1994, abans mencionat.
· Coordinació amb els servicis psicopedagògics escolars del sector.
· Nombre de membres del gabinet psicopedagògic i titulació d'estos.
· Participació en les activitats que coordine el servici psicopedagògic escolar de sector i la inspecció educativa.
· Nombre d'hores setmanals de dedicació dels membres del gabinet psicopedagògic escolar a activitats educatives dirigides als centres o a les tasques de preparació i seguiment de les dites activitats, en funció de la informació oferida per les fitxes individualitzades de dedicació horària i de la confrontació necessària amb les dades oferides pels equips directius dels centres docents atesos.
- Compliment dels requisits de la convocatòria per part del gabinet psicopedagògic escolar.
En el termini d'un mes a comptar de l'endemà a l'últim dia hàbil per a la presentació d'instàncies, les direccions territorials remetran a la Direcció General d'Avaluació, Innovació i Qualitat Educativa i de la Formació Professional, els expedients complets i degudament omplits, junt amb l'informe de la Inspecció Educativa, a fi que es realitze la tramitació corresponent.
Sexta. Comissió avaluadora
1. L'examen i la valoració dels expedients presentats i dels informes emesos per la Inspecció, així com la consegüent proposta de concessió i denegació de les ajudes, correspondran a la comissió avaluadora, que estarà composta per:
Presidenta:
- La directora general d'Avaluació, Innovació i Qualitat Educativa i de la Formació Professional.
Vocals:
- El cap de Servici d'Innovació i Qualitat Educativa de la Direcció General d'Avaluació, Innovació i Qualitat Educativa i de la Formació Professional.
- Un inspector o inspectora d'Educació designat/ada per la Secretaria Autonòmica d'Educació.
- Un director o directora d'un servici psicopedagògic escolar dependent de la Conselleria d'Educació, designat/ada per la Direcció General d'Avaluació, Innovació i Qualitat Educativa i de la Formació Professional.
- Un o una representant de la Federació Valenciana de Municipis i Províncies.
- El cap de la Secció d'Orientació Escolar de la Direcció General d'Avaluació, Innovació i Qualitat Educativa i de la Formació Professional.
- Els caps de la secció de centres de les direccions territorials d'Educació de les respectives províncies o persona que designe el director o la directora territorial.
- Un o una funcionari/ària del Servici d'Innovació i Qualitat Educativa designat per la Direcció General d'Avaluació, Innovació i Qualitat Educativa i de la Formació Professional, que realitzarà les funcions de secretari de la comissió, amb veu però sense vot.
En cas de vacant, absència, malaltia o qualsevol altra causa legal, la presidenta de la comissió serà substituïda pel cap de l'Àrea d'Avaluació, Innovació i Qualitat Educativa de la Direcció General d'Avaluació, Innovació i Qualitat Educativa i de la Formació Professional.
2. En allò no previst en el punt anterior, la comissió ajustarà el seu funcionament al que establix l'article 22 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sobre òrgans col·legiats.
Sèptima. Criteris de valoració
1. La comissió avaluadora efectuarà la valoració dels expedients presentats, així com la proposta de concessió i denegació de les ajudes i l'assignació de l'import de les ajudes previstes en esta orde, que facilita el manteniment dels gabinets psicopedagògics municipals, tenint en compte les bases de la convocatòria i els criteris següents:
1.1. Compliment de les funcions generals establides per l'article 3 del Decret 131/1994, abans mencionat. L'incompliment de les esmentades funcions serà una causa suficient per a la denegació de l'ajuda.
1.2. S'assignarà inicialment a tots els expedients admesos un mòdul mínim de 500 euros.
1.3. La dotació pressupostària restant es distribuirà atenent el barem següent:
a) El 75% de la quantitat restant es distribuirà proporcionalment al nombre d'hores setmanals (NH), de dedicació a activitats d'atenció directa i presencial en els centres (subapartats B) i C) de l'annex II.c) i a les altres de tasques de preparació i seguiment d'activitats educatives (subapartat D) de l'annex II.c), per part dels membres del gabinet. En el subapartat D) d'altres tasques de preparació i seguiment d'activitats educatives, com a màxim es podrà computar l'equivalent al 50% del total de les hores d'atenció directa i presencial a centres públics i centres privats concertats (50% apartats B)+C)).
b) El 10% de la quantitat restant es distribuirà proporcionalment al personal del gabinet atenent el tipus de relació contractual mantinguda per l'entitat local o per organismes autònoms, empreses públiques o altres ens de dret públic dependents d'aquella respecte dels membres del gabinet psicopedagògic escolar (CPI), i s'aplicaran els coeficients de ponderació següents:
- Funcionari/ària de carrera, laboral fix/a o laboral fix/a discontinu/a: 3
- Funcionari/ària interí/ina, laboral temporal o prestació de servicis: 2
c) El 15% de la quantitat restant es distribuirà proporcionalment al nombre d'habitants de la localitat, segons les dades del padró municipal en vigor (CPII), i s'aplicaran els coeficients de ponderació següents:
- Fins a 1.000 habitants 2,5
- De 1.001 a 5.000 habitants 2
- De 5.001 a 10.000 habitants 1,75
- De 10.001 a 20.000 habitants 1,50
- Més de 20.001 habitants 1
En el cas de les mancomunitats, el nombre d'habitants s'obtindrà amb la mitjana aritmètica dels municipis que respectivament les integren.
2. Cap ajuntament o mancomunitat de municipis pot rebre per la convocatòria en concepte d'ajuda econòmica per al manteniment del gabinet psicopedagògic escolar, durant este exercici, una quantitat superior a la menor de les següents:
a) L'ajuda sol·licitada per l'entitat.
b) El 75% de la diferència entre el total d'ingressos que tinga previst liquidar l'entitat i el total de gastos que tinga previst efectuar per al manteniment del gabinet durant tot este exercici.
Quan la subvenció siga superior a la menor de les dos quantitats mencionades en l'apartat anterior, se li assignarà directament esta última al sol·licitant en qui concórrega la circumstància descrita. La quantitat sobrant es distribuirà aplicant els mateixos criteris de valoració entre els sol·licitants que encara no hagen aconseguit aquells límits i així successivament fins que no quede cap quantitat per repartir.
Octava. Resolució
1. Una vegada realitzada la proposta de la comissió avaluadora sobre l'adjudicació de quantitats i la denegació de la subvenció a les institucions que no complisquen els requisits previstos en l'orde de convocatòria, el Servici d'Innovació i Qualitat Educativa com a òrgan instructor del procediment, elevarà a la directora general la proposta de resolució, qui resoldrà per delegació del conseller.
En tot cas, la denegació de la subvenció ha de ser motivada i les raons es faran constar en la resolució d'adjudicació.
2. La resolució a què fa referència esta base ha de ser dictada i publicada en el termini màxim de sis mesos a comptar de la finalització del termini de presentació de sol·licituds. En cas que transcorregut este termini no s'haja dictat cap resolució, les sol·licituds presentades es consideraran desestimades.
L'esmentada resolució serà publicada en el Diari Oficial de la Comunitat Valenciana d'acord amb l'article 18 de la Llei General de Subvencions.
Novena. Obligacions dels beneficiaris
Els beneficiaris de la subvenció, de conformitat amb l'article 14 de la Llei 38/2003, han de complir les obligacions següents:
a) Mantindre, com a mínim, el volum de contractació de personal que haja sigut considerat per a la concessió de la subvenció, així com el funcionament del gabinet psicopedagògic escolar, durant els períodes lectius d'este exercici.
b) Justificar davant de la Direcció General d'Avaluació, Innovació i Qualitat Educativa i de la Formació Professional l'ajuda en els termes i terminis previstos en la base onze d'esta orde.
c) La submissió a les actuacions de comprovació que efectue la Conselleria d'Educació de la Generalitat, així com qualssevol altres de comprovació i control financer que puguen realitzar els òrgans de control competents, tant nacionals com comunitaris, als quals ha d'aportar tota la informació que siga requerida en l'exercici de les actuacions anteriors.
d) Comunicar a la Direcció General d'Avaluació, Innovació i Qualitat Educativa i de la Formació Professional de la Conselleria d'Educació l'obtenció d'altres subvencions, ajudes, ingressos o recursos que financen les activitats subvencionades. Esta comunicació ha d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.
e) Conservar els documents justificatius de l'aplicació dels fons rebuts, incloent-hi els documents electrònics, mentres puguen ser objecte de les actuacions de comprovació i control.
f) Incloure en la publicitat del gabinet psicopedagògic escolar municipal el fet d'estar subvencionat parcialment per la Conselleria d'Educació de la Generalitat.
g) Reintegrar els fons percebuts en els supòsits previstos en la base 12 d'esta orde de convocatòria.
h) Col·laborar en coordinació amb la Conselleria d'Educació pel que fa a la planificació que esta Conselleria puga elaborar en el camp dels servicis especialitzats d'orientació educativa, psicopedagògica i professional i, en concret, assegurar la participació del gabinet psicopedagògic municipal o mancomunat en les reunions de coordinació organitzades pel servici psicopedagògic escolar del corresponent sector i per la Inspecció Educativa.
2. L'incompliment de les anteriors obligacions constituïx unes infraccions administratives que seran sancionades, d'acord amb el títol IV de la Llei 38/2003, General de Subvencions.
Deu. Règim de pagament de la subvenció
Per raó del que preveu l'article 47 bis del text refós de la Llei d'Hisenda Pública de la Generalitat, les ajudes econòmiques d'esta convocatòria se satisfaran als ajuntaments o mancomunitats de municipis beneficiaris segons el règim següent:
- Un 40% de la subvenció concedida, una vegada resolta la convocatòria.
- El 60% restant, quan el beneficiari justifique la totalitat de la subvenció en els termes establits en la base següent.
Onze. Justificació de la subvenció
1. Per a la percepció de la subvenció, els beneficiaris han de justificar, davant de la Direcció General d'Avaluació, Innovació i Qualitat Educativa i de la Formació Professional, els gastos i la destinació d'estos al manteniment durant este exercici del gabinet psicopedagògic escolar.
2. La justificació de la subvenció concedida es realitzarà per mitjà de la presentació d'un certificat de la secretaria o intervenció de l'entitat local en què conste:
- Una relació detallada i comprensiva de la totalitat dels ingressos, els gastos i les obligacions generats pel funcionament del gabinet psicopedagògic escolar imputables a l'exercici 2011.
- L'existència d'una consignació pressupostària per a poder sufragar estos gastos.
- El fet del depòsit i la custòdia dels justificants originals en la intervenció i tresoreria de la corporació local, a disposició de les comprovacions i els requeriments que siguen necessaris per part dels òrgans gestors de la Conselleria d'Educació.
En tot cas, no es podrà abonar una quantia superior a la diferència entre el total d'ingressos que tinga previst liquidar l'entitat i el total de gastos que haja justificat o que tinga previst efectuar per al manteniment del gabinet psicopedagògic municipal o mancomunat durant tot l'exercici 2011.
3. La justificació de la subvenció en els termes descrits en l'apartat 2 ha de ser presentada fins al 30 de setembre de 2011.
4. La justificació de la subvenció ha de fer-se d'acord amb l'apartat 2 i s'ha d'utilitzar l'annex IV d'esta convocatòria, que pot estar a disposició dels interessats en la pàgina web .
5. La falta de justificació és una infracció greu segons l'article 57 de la Llei 38/2003, General de Subvencions, de conformitat amb l'article 62 d'esta, que serà sancionada amb una multa pecuniària i la pèrdua, durant un termini de fins a 3 anys, de la possibilitat d'obtindre subvencions, ajudes públiques i avals de l'administració o altres ens públics. Esta multa serà independent de l'obligació de reintegrament de la subvenció, si tota o part d'esta s'ha anticipat, de conformitat amb el que ha preceptuat l'article 59 de l'esmentada Llei General de Subvencions.
Dotze. Causes de reintegrament
1. Segons el que establix l'article 37 de la Llei 38/2003, General de Subvencions, procedirà el reintegrament per part del centre receptor de les quantitats percebudes i l'exigència de l'interés de demora des del moment del pagament de la subvenció fins a la data en què s'acorde el reintegrament, en els casos següents:
a) Obtenció de la subvenció falsejant les condicions requerides per a això o ocultant aquelles que hagen impedit esta obtenció.
b) Incompliment total o parcial de l'objecte, de l'activitat, del projecte o la no-adopció del comportament que fonamente la concessió de la subvenció.
c) Incompliment de l'obligació de justificació o la justificació insuficient, en els termes establits en l'article 30 de la Llei General de Subvencions i en el termini assenyalat en la base 11 d'esta orde.
d) Incompliment de l'obligació d'adoptar les mesures de difusió contingudes en l'apartat f) de la base 9 d'esta orde de convocatòria.
e) Resistència, excusa, obstrucció o negativa a les actuacions de comprovació i control financer previstes en els articles 14 i 15 de la Llei General de Subvencions, així com l'incompliment de les obligacions comptables, registrals o de conservació de documents quan d'això es derive la impossibilitat de verificar l'ús donat als fons percebuts, el compliment de l'objectiu, la realitat i la regularitat de les activitats subvencionades, o la concurrència de subvencions, ajudes, ingressos o recursos per a la mateixa finalitat, procedents de qualsevol administració o ens públics o privats, nacionals, de la Unió Europea o d'organismes internacionals.
f) Incompliment de qualsevol de les condicions i les obligacions imposades als beneficiaris amb motiu de la concessió de la subvenció assenyalades en la base 9 d'esta orde de convocatòria.
g) En els altres supòsits previstos en la normativa reguladora d'esta subvenció.
h) Tota alteració de les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per part d'altres administracions o ens públics o privats la suma total de les quals supere el cost de l'activitat subvencionable, donarà lloc a la modificació de la resolució de concessió.
2. El reintegrament l'ha d'efectuar el beneficiari per mitjà d'una transferència bancària o un xec nominatiu a favor de la Conselleria d'Economia, Hisenda i Ocupació de la Generalitat. La còpia de la transferència bancària o el xec nominatiu han de ser remesos a la Direcció General d'Avaluació, Innovació i Qualitat Educativa i de la Formació Professional, per al seu coneixement o tramitació, respectivament.
3. El procediment de reintegrament de les quantitats indegudament percebudes l'iniciarà la Direcció General d'Avaluació, Innovació i Qualitat Educativa i de la Formació Professional, que notificarà a l'interessat l'import de la subvenció que ha de ser reintegrat a la Generalitat, l'obligació que ha resultat incomplida pel centre i la motivació que justifica el reintegrament. Este procediment ha de garantir la preceptiva audiència a l'interessat, abans de l'elaboració de la resolució definitiva. Esta serà notificada igualment a l'interessat i tindrà una naturalesa de liquidació definitiva, a l'efecte del còmput del cobrament del deute en període voluntari de recaptació.